Colin Farrell

Colin James Farrell (s. 31. toukokuuta 1976) on irlantilainen näyttelijä. Hänet on palkittu muun muassa kahdella Golden Globella, jonka lisäksi hän on ehdolla Oscar-palkintoon. Vuonna 2020 The Irish Times nimesi Farrellin kaikkien aikojen viidenneksi parhaaksi irlantilaiseksi näyttelijäksi.

 Ura 
Colin Farrell syntyi Dublinissa 1976. Hänen vanhempansa ovat Eamon ja Rita Farrell, ja hän oli nuorin perheen neljästä lapsesta. Colin aikoi nuorena seurata isänsä ja setänsä jalanjälkiä. Kumpikin heistä pelasi ammattilaisjalkapalloa Shamrock Roversissa. Colin on kertonut myöhemmin, että häntä ei lopulta kiinnostanut harjoitella jalkapalloa tarpeeksi vakavasti eikä hän edes ollut tarpeeksi lahjakas.

Farrell opiskeli nuorena näyttelemistä Dublinin Gaiety School of Acting, mutta hän jätti koulun kesken saatuaan 1996 paikan irlantilaisesta televisiosarjasta Elämää Ballykissangelissa. Farrell sai sarjasta huomiota, minkä ansiosta hän sai myös mahdollisuuden brittidraamassa The War Zone – elämän reunalla (1999).

Farrellin ensimmäinen suuren luokan elokuva oli Joel Schumacherin ohjaama, amerikkalaisten sotilaiden elämästä kertova Tigerland vuonna 2000. Farrell sai elokuvan ansiosta mainetta tulevana Hollywood-tähtenä. Hän saikin vuoden 2000 loppuun mennessä roolit lännenelokuvasta American Outlaws – viimeiset lainsuojattomat ja trilleristä Phone Booth, joka oli myös Joel Schumacherin ohjaama. Vuonna 2002 ilmestyneessä Hart’s War -elokuvassa hänen vastanäyttelijänään oli Bruce Willis.

Farrellin vuoden 2003 elokuvia olivat The Recruit ja Daredevil, jossa hän näytteli superrikollinen Napakymppiä. Koti maailman laidalla ja Aleksanteri ilmestyivät puolestaan vuonna 2004. Jälkimmäinen floppasi pahoin. Farrell näytteli Oliver Stonen ohjaaman elokuvan nimiroolissa Aleksanteri Suurta. Farrellin  seuraavia elokuvia olivat Terrence Malickin ohjaama The New World, Ask the Dust ja Miami Vice, joka oli sovitettu 1980-luvun samannimisestä hittisarjasta.

Farrell palkittiin 2009 Golden Globella parhaasta musikaalin- tai komediaelokuvan miespääosasta. elokuvasta Kukkoilijat, ja seuraavana vuonna hän sai Irlannin elokuva- ja televisioalan palkinnon elokuvasta Ondine. Farrell näytteli vuonna 2012 elokuvassa Total Recall, joka oli vuoden 1990 elokuvan Total Recall – Unohda tai kuole uudelleenfilmatisointi. Alkuperäisessä elokuvassa Farrellin roolin näyttelee Arnold Scwarzenegger.

Farrellin vuoden 2013 elokuvia ovat animaatielokuva Salainen valtakunta ja elämäkertadraama Saving Mr. Banks. Seuraavana vuonna ilmestyi historiallinen draama Miss Julie. Farrell näytteli vuonna 2015 HBO:n True Detective -sarjan toisella tuotantokaudella vastanäyttelijöinään Rachel McAdams ja Vince Vaughn. Farrell sai roolistaan elokuvassa The Lobster (2015) toisen Golden Globe -ehdokkuutensa.

Farrell oli mukana Harry Potterin spin-offissa Ihmeotukset ja niiden olinpaikat (2016) sekä elokuvissa Lumotut (2017), The Killing of a Sacred Deer (2017) ja Roman J. Israel, Esq. Hänen vuoden 2020 elokuviaan olivat Guy Ritchien rikoselokuva The Gentlemen, Disneyn Artemis Fowl ja Ava.

Farrell sai vuonna 2022 huomiota, sillä elokuvissa oli samana vuonna neljä elokuvaa, joista kaikista hän sai tunnustusta roolisuorituksistaan. After Yang on tieteisdraama ja Thirteen Lives kertoo puolestaan Tham Luangin luolan pelastusoperaatiosta. The Batmanissa Farrell näyttelee Cobblepotia eli Pingviiniä huomattavan maskeerattuna. Martin McDonaghin ohjaamassa The Banshees of Inisherininssä Farrellin roolihahmo on hieman yksinkertainen mutta lämmin mies, joka asuu siskonsa kanssa Irlannissa 1923. Farrell voitti roolista toisen Golden Globensa sekä sai ensimmäisen Bafta- ja Oscar-ehdokkuutensa.

 Yksityiselämä 
Farrell syntyi Dublinissa. Hänen äitinsä Rita (o.s. Monaghan) oli kotiäiti. Isä Eamon Farrell pelasi jalkapalloa Shamrock Roversissa.

Vuonna 2001 Farrell meni naimisiin näyttelijä Amelia Warnerin kanssa, mutta pari erosi jo puolen vuoden kuluttua. 

Farrellilla ja hänen entisellä tyttöystävällään Kim Bordenavella on yhteinen, vuonna 2003 syntynyt poika.
Vuonna 2005 Farrell kirjoittautui vieroitushoitoon, jossa hän viipyi viiden viikon ajan.Colin Farrell On Rehab: I Was Dying (VIDEO) Huffington Post, 13.10.2008

 Filmografia 
Elokuvat Vuosi Suomenkielinen nimi Alkuperäinen nimi Rooli 1997Drinking Crude  Click 1999 The War Zone – elämän reunalla The War Zone Nick 2000 Tavallisen rehti rikollinen Ordinary Decent Criminal AlecTigerland Pvt. Roland Bozz 2001 American Outlaws – viimeiset lainsuojattomat American Outlaws Jesse JamesHart’s War Lt. Thomas W. Hart 2002Minority Report Danny WitwerPhone Booth Stu Shepard 2003Daredevil NapakymppiThe Recruit James Douglas ClaytonS.W.A.T. Jim StreetIntermission LehiffVeronica Guerin Tattooed Boy 2004 Koti maailman laidalla A Home at the End of the World Bobby Morrow (1982) Aleksanteri Alexander Aleksanteri Suuri 2005The New World John Smith 2006Ask the Dust Arturo BandiniMiami Vice Det. James ”Sonny” Crockett 2007Cassandra’s Dream Terry 2008Pride and Glory Jimmy Egan Kukkoilijat In Bruges Ray 2009The Imaginarium of Doctor Parnassus TonyTriage Mark WalshOndine SyracuseCrazy Heart Tommy Sweet 2010The Way Back ValkaLondon Boulevard Mitchell2011 Kaameat pomot Horrible Bosses Bobby Pellitt Fright Night Jerry Dandridge 	2012Total Recall Douglas Quaid / Karl Hauser  Seitsemän psykopaattia Seven Psychopaths Marty Faranan 	2013Dead Man Down Victor Salainen valtakunta Epic RoninSaving Mr. Banks Robert Goff Travers2014 	 Talvinen tarina Winter’s Tale 	 Peter Lake	Miss Julie Jean2015The Lobster	 DavidSolace	 Charles Ambrose  2016 Ihmeotukset ja niiden olinpaikat Fantastic Beasts and Where to Find Them Percival Vaka 2017The Killing of a Sacred Deer Steven Murphy 2019Dumbo Holt Farrier2020The Gentlemen CoachArtemis Fowl Artemis Fowl IAvaSimon 2021  Voyagers Richard Alling 2022The Batman Oz Cobb / PingviiniThirteen Lives John Volanthen The Banshees of Inisherin Pádraic Súilleabháin

 Lähteet 

 Aiheesta muualla 



Luokka:Irlantilaiset näyttelijät
Luokka:Golden Globe -palkinnon saajat
Luokka:SAG-palkinnon saajat
Luokka:Vuonna 1976 syntyneet
Luokka:Elävät henkilöt
Luokka:Seulonnan keskeiset artikkelit